એક વખત હથિયારો હાથમાં આવી ગયા એટલે ઓસ્કરે રબ્બર-સ્ટેમ્પ બનાવનારના ભાઈ યુરી બેજસ્કીની નિમણૂંક હથિયારોના રખેવાળ તરીકે કરી દીધી હતી. યુરી બેઠી દડીનો રૂપાળો અને મળતાવળા સ્વભાવનો છોકરો હતો. શિન્ડલરનો પોતાનો પુત્ર હોય એમ તેના અંગત મકાનમાં યુરીને આવ-જા કરતો લોકો જોતા હતા! એમિલિનો પણ એ માનીતો હતો. એપાર્ટમેન્ટની એક ચાવી પણ એમિલિએ તેને આપી રાખી હતી. સ્પાઇરા કુટુંબના બચી જવા પામેલા એ છોકરા પ્રત્યે એમિલિને પોતાના પુત્ર જેવો ભાવ હતો. પોતાના રસોડામાં લઈ જઈને એમિલી ઘણીવાર તેને બ્રેડ અને માખણ ખવડાવતી હતી!